Document ID: 32009R1128

NEUVOSTON ASETUS (EY) N:o 1128/2009,
annettu 20 päivänä marraskuuta 2009,
eräiden yhteistä maatalouspolitiikkaa koskevien vanhentuneiden neuvoston säädösten kumoamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 36 ja 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Yhteisön lainsäädännön avoimuuden lisääminen on olennainen osa parempaa lainsäädäntöstrategiaa, jota yhteisön toimielimet soveltavat. Sen vuoksi on aiheellista poistaa voimassa olevasta lainsäädännöstä säädökset, joilla ei ole enää todellista merkitystä.
(2)
Hallintokomiteamenettelyn säilyttämisestä 18 päivänä joulukuuta 1969 annettu neuvoston asetus (ETY) N:o 2602/69 (2) on menettänyt merkityksensä, sillä sen sisältö on otettu mukaan myöhempiin säädöksiin.
(3)
Maatalouden tietojenkeruujärjestelmän uudelleenjärjestelystä Kreikassa 16 päivänä heinäkuuta 1985 tehty neuvoston päätös 85/360/ETY (3) kattoi ainoastaan vuodet 1986-1996, ja se on siten menettänyt merkityksensä.
(4)
Saksan maataloustilastoja koskevista poikkeuksista Saksan yhdistymisen vuoksi 4 päivänä joulukuuta 1990 annettua neuvoston asetusta (ETY) N:o 3570/90 (4) oli tarkoitus soveltaa Saksan yhdistymistä seuranneen siirtymäkauden aikana, ja se on siten menettänyt merkityksensä.
(5)
Mahdollisuudesta myöntää muissa jäsenvaltioissa tapahtuneista valuuttapoliittisista liikkeistä johtuvien maataloustulon menetysten kansallista tasaustukea 25 päivänä lokakuuta 1995 annettu neuvoston asetus (EY) N:o 2611/95 (5) koski mahdollisuutta myöntää kolmeksi vuodeksi tukea, jos hakemus esitetään viimeistään 30 päivänä kesäkuuta 1996, ja se on siten menettänyt merkityksensä.
(6)
Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä maataloustuottajien tukijärjestelmistä annetusta asetuksesta (EY) N:o 1782/2003 poikkeamisesta kesannoinnin osalta vuonna 2008 26 päivänä syyskuuta 2007 annettu neuvoston asetus (EY) N:o 1107/2007 (6) kattoi ainoastaan vuoden 2008, se on siten menettänyt merkityksensä.
(7)
Oikeusvarmuuden ja oikeudellisen selkeyden vuoksi kyseiset vanhentuneet asetukset ja päätös olisi kumottava,
ON ANTANUT TÄMÄN ASETUKSEN:
1 artikla
1. Kumotaan asetukset (ETY) N:o 2602/69, (ETY) N:o 3570/90, (EY) N:o 2611/95 ja (EY) N:o 1107/2007 sekä päätös 85/360/ETY.
2. Edellä 1 kohdassa tarkoitettujen asetusten ja päätöksen kumoaminen ei rajoita mainittujen asetusten ja päätöksen nojalla hyväksyttyjen yhteisön säädösten voimassaoloa.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä marraskuuta 2009.

Labels: 11
15
6